b'\n_START_ARTICLE_\nAlfonsas Vai\xc5\xa1vila\n_START_PARAGRAPH_\nAlfonsas Vai\xc5\xa1vila (g. 1942 m. spalio 1 d. \xc5\xa0iluvos vals\xc4\x8dius, Raseini\xc5\xb3 apskritis) \xe2\x80\x93 teisininkas, teis\xc4\x97s filosofas ir teoretikas, Mykolo Romerio universiteto (MRU) profesorius, buv\xc4\x99s Teis\xc4\x97s filosofijos katedros ved\xc4\x97jas, habilituotas daktaras.\n_START_SECTION_\nBiografija\n_START_PARAGRAPH_\n1961 m. baig\xc4\x97 \xc5\xa0iluvos vidurin\xc4\x99 mokykl\xc4\x85, 1970 m. \xe2\x80\x93 vientis\xc4\x85sias teis\xc4\x97s studijas VU TF, 1976 metais baig\xc4\x97 aspirant\xc5\xabr\xc4\x85. 1977 m. apgyn\xc4\x97 filosofijos kandidato disertacij\xc4\x85 (1993 m. nostrifikuota \xc4\xaf humanitarini\xc5\xb3 mokslo daktaro laipsn\xc4\xaf). 2001 met\xc5\xb3 bir\xc5\xbeelio 28 d. Lietuvos teis\xc4\x97s institute apgyn\xc4\x97 teis\xc4\x97s krypties habilitacij\xc4\x85 tema \xe2\x80\x9eTeisin\xc4\x97s valstyb\xc4\x97s koncepcija Lietuvoje\xe2\x80\x9c._NEWLINE_1970-1973 m. VU Filosofijos fakulteto Filosofijos istorijos ir logikos katedros asistentas, 1977-1983 m. Filosofijos, sociologijos ir teis\xc4\x97s instituto mokslinis bendradarbis. 1983\xe2\x80\x931993 m. Mokytoj\xc5\xb3 kvalifikacijos instituto docentas, Kult\xc5\xabrologijos katedros ved\xc4\x97jas. Nuo 1985 m. docentas. Nuo 1993 m. Lietuvos teis\xc4\x97s universiteto Teis\xc4\x97s fakulteto (TF) Konstitucin\xc4\x97s teis\xc4\x97s katedros docentas, kartu ir Teis\xc4\x97s instituto (nuo 1996 m.) vyresnysis mokslinis bendradarbis. Nuo 2002 met\xc5\xb3 vadovavo MRU TF Teis\xc4\x97s filosofijos katedrai. Nuo 2001 m. profesorius.'